**Anunț**

**privind inițierea consultărilor publice asupra hotărîrii Guvernului cu privire la aprobarea modificărilor și completărilor ce se operează în Regulamentul cu privire la modul de transmitere, schimbare a destinaţiei şi schimb de terenuri**

 În conformitate cu prevederile Legii nr. 239-XVI din 13 noiembrie 2008 privind transparența în procesul decizional, Ministerul anunță, începînd cu 6 septembrie 2018, inițierea consultărilor publice asupra proiectului hotărârii Guvernului cu privire la aprobarea modificărilor și completărilor ce se operează în Regulamentul cu privire la modul de transmitere, schimbare a destinaţiei şi schimb de terenuri.

 **Scopul proiectului:** Aducerea în concordanță a prevederilor Regulamentului cu privire la modul de transmitere, schimbare a destinaţiei şi schimb de terenuricu prevederile Codului funciar nr. 828/1991, Legii nr. 185 din  21 septembrie 2017 pentru modificarea și completarea unor acte legislative, Legii nr. 175 din  21 iulie 2017 pentru modificarea și completarea unor acte legislative.

**Impactul proiectului:** Aprobarea și implementarea Hotărârii Guvernului va da posibilitatea proprietarilor de terenuri cu destinaţie agricolă ce practică activitate agricolă de cel puţin 5 ani, amplasarea pe terenurile agricole, fără a se considera schimbarea categoriei de destinație a acestora, a structurilor de primire turistică de tip pensiuni agroturistice.

**Prin urmare, se va crea premize pentru** ameliorarea situației în zonele rurale a țării, ce ține de încadrarea în cîmpul muncii, a persoanelor ce activează în agricultură, ținînd cont că lucrul în agricultură în cea mai mare parte este sezonier **.**

Recomandările pe marginea proiectului hotărârii de Guvern sus menționat, pot fi expediate până pe data de **24 septembrie 2018** în adresa persoanei responsabile: Vasile Nemțanu, Consultant principal, Serviciul de politici în domeniul fondului funciar și îmbunătățiri funciare, e-mail: vasile.nemtanu@madrm.gov.md; telefon de contact: 022-204-536 .